钦定古今图书集成/理学汇编/学行典/第171卷 > 胡炳文
## 钦定古今图书集成/理学汇编/学行典/第171卷 > 胡炳文

按《元史胡一桂传》：“一桂同郡胡炳文，字仲虎，亦以《易》
名家，作《易本义通释》，而于朱熹所著《四书》，用力尤深。
馀干、饶鲁之学，本出于朱熹，而其为说多与熹抵牾。
炳文深正其非，作《四书通》，凡辞异而理同者，合而一
之；辞同而指异者，析而辨之，往往发其未尽之蕴。东
南学者因其所自号称云峰先生。炳文尝用荐者署
‘明经书院山长’”，再调兰溪州学正。